sagorsarker/bangla-wikipedia huggingface dataset:
রাবাব ফাতেমা

রাবাব ফাতেমা একজন উচ্চপদস্থ বাংলাদেশি সরকারি কর্মকর্তা ও পেশাদার কূটনীতিক যিনি জাতিসংঘের স্থলবেষ্টিত উন্নয়নশীল দেশ (এলএলডিসি) ও ক্ষুদ্র দ্বীপপুঞ্জের উন্নয়নশীল দেশের (এসআইডিএস) জ্যেষ্ঠ প্রতিনিধি হিসেবে নিযুক্ত আছেন। ইতিপূর্বে তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে দায়িত্ব পালন করেছেন এবং জাতিসংঘ শান্তিবিনির্মাণ কমিশনের (পিবিসি) সভাপতি হিসেবে দায়িত্ব পালন করছেন। তার চাকরি জীবনে তিনি জাপানে বাংলাদেশের রাষ্ট্রদূত ছিলেন। তিনি জাতিসংঘে বাংলাদেশের নিযুক্ত স্থায়ী প্রতিনিধিদের মধ্যে দ্বিতীয় নারী কূটনীতিক।
রাবাব ফাতেমা ফ্লেচার স্কুল অব ল এন্ড ডিপ্লোমেসি থেকে ১৯৯৩ সালে আন্তর্জাতিক সম্পর্ক ও কূটনীতিতে স্নাতকোত্তর ডিগ্রি অর্জন করেন। তিনি ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে পররাষ্ট্র ক্যাডার হিসেবে পররাষ্ট্র মন্ত্রণালয়ে যোগদান করেন। রাবাব ফাতেমা তার কূটনৈতিক জীবনে মানবাধিকার ও মানবিক ইস্যুতে কাজ করেছেন। ২০০৫ সালের জানুয়ারি থেকে ২০০৭ সালের সেপ্টেম্বর পর্যন্ত তিনি কমনওয়েলথ সচিবালয় ও আন্তর্জাতিক অভিবাসন সংস্থার মানবাধিকার বিষয়ক বিভাগের প্রধান হিসেবে দায়িত্ব পালন করেন।
তিনি লিয়েনে কমনওয়েলথ সচিবালয় ও আন্তর্জাতিক অভিবাসন সংস্থায়, যুক্তরাষ্ট্রের নিউ ইয়র্কের বাংলাদেশের স্থায়ী মিশন, কলকাতা, জেনেভা ও বেইজিং-এর বাংলাদেশ মিশনে বিভিন্ন পদে কর্মরত ছিলেন। ২০১৫ সালের নভেম্বরে তাকে জাপানের রাষ্ট্রদূত হিসেবে দায়িত্ব প্রদান করা হয়। এরপূর্বে তিনি বাংলাদেশের পররাষ্ট্র মন্ত্রণালয়ের পূর্ব এশিয়া ও প্যাসেফিক বিষয়ক মহাপরিচালকের দায়িত্ব পালন করেন। ২০১৯ সালের ৫ ডিসেম্বর তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে যোগদান করেন। ২০২২ সালের জুন মাস থেকে তিনি স্বল্পোন্নত দেশ, স্থলবেষ্টিত উন্নয়নশীল দেশ এবং ক্ষুদ্র দ্বীপ দেশগুলোর হাই রিপ্রেজেন্টিটিভ হিসেবে দায়িত্ব পান। 
ব্যক্তিগত জীবনে রাবাব ফাতেমা বিবাহিত ও এক কন্যার জননী।
সিদ্দিকা খানম

সিদ্দিকা খানম একজন বাংলাদেশী সরকারী কর্মকর্তা যিনি বাংলাদেশ সরকারি কর্ম কমিশনের সচিব হিসেবে দায়িত্ব পালন করছেন।
সিদ্দিকা খানম বরিশালের উজিরপুর উপজেলায় জন্মগ্রহণ করেন। তার পিতা ফজলুর রহমান এবং মাতা বেগম গুল ছাহেরা খাতুন। তিনি ঢাকা বিশ্ববিদ্যালয়ের উদ্ভিদবিদ্যা বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি লাভ করেন।
সিদ্দিকা খানম ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারে সরকারি চাকুরীতে যোগ দেন। তার প্রথম কর্মস্থল ছিল নারায়ণগঞ্জের জেলা প্রশাসকের কার্যালয়। সেখানে তিনি সহকারী কমিশনার ছিলেন। কর্মজীবনে তিনি পার্বত্য চট্টগ্রাম বিষয়ক মন্ত্রণালয় ও পল্লী উন্নয়ন ও সমবায় বিভাগের অতিরিক্ত সচিব হিসেবে দায়িত্ব পালন করেন।
এছাড়াও পরিকল্পনা মন্ত্রণালয়, এন.জি.ও বিষয়ক ব্যুরো, অর্থনৈতিক সর্ম্পক বিভাগ (ইআরডি), বাস্তবায়ন পরিবীক্ষণ ও মূল্যায়ন বিভাগ (আইএমইডি), সমাজকল্যাণ মন্ত্রণালয় ও শিক্ষা মন্ত্রণালয়ে বিভিন্ন পদে কাজ করেন। ২০১৮ সালের ৩০ অক্টোবর তিনি ভারপ্রাপ্ত সচিব হিসেবে বাংলাদেশ সরকারি কর্ম কমিশনে যোগদান করেন।
সিদ্দিকা খানমের স্বামীর নাম আমিনুল ইসলাম। তাদের এক পুত্র ও এক কন্যা রয়েছে। ব্যক্তিগত জীবনে তিনি লেখালেখিও করেন।
ভার্জিনি ব্যাসেলট

ভার্জিনি ব্যাসেলট (জন্ম ২১ এপ্রিল ১৯৭৯) হলেন মিশলাঁ তারকাধারী একজন ফরাসি রন্ধনশিল্পী, যিনি সেন্ট জেমস প্যারিস রেস্তোরাঁয় কাজ করে থাকেন। য়িনি দ্বিতীয় নারী হিসেবে ২০১৭ সালে ফরাসি শ্রম মন্ত্রণালয় থেকে মেইলেউর অভ্রিয়েত ডি ফ্রান্স খেতাব লাভ করেন।
ভার্জিনি ব্যাসেলট ১৯৭৯ সালের ২১ এপ্রিল ফ্রান্সের ডেউভিলের নরমান্দিতে জন্মগ্রহণ করেন। নিজের মাঝে যুদ্ধবিমানের বৈমানিক হবার আকাঙ্ক্ষা থাকলেও তিনি রন্ধনশিল্পীর জীবন বেছে নিয়েছিলেন। ১৯ বছর বয়সে তিনি প্যারিসের বিভিন্ন রেস্তোরাঁয় কাজ করার অভিজ্ঞতা অর্জন করেছিলেন।
২০১২ সালে তিনি সেন্ট জেমস প্যারিস রেস্তোরাঁয় এক্সিকিউটিভ শেফ হিসেবে যোগ দেন। সেখানে কর্মরত থাকাকালীন সময়ে ২০১৪ সালে তিনি মিশলাঁ তারকা লাভ করেন। তার লেমন বাম বাটার, ট্যাপিওকলা ও মৌসুমি সবজি দিয়ে কড মাছের রেসিপি রেস্তোঁরাটির প্রতীক হয়ে দাঁড়িয়েছিল। এরপরের বছর তিনি দ্বিতীয় নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স খেতাব লাভ করেন।
২০১৬ সালের অক্টোবরে তিনি সেন্ট জেমস প্যারিস রেস্তোরাঁ ছেড়ে সুইজারল্যান্ডের লা রিজার্ব জেনেভে রেস্তোরাঁয় যোগ দেন। ২০১৭ সালে সুইজারল্যান্ডের "গল্ট মিলাউ" সাময়িকী তাকে 'শেফ অব দ্য ইয়ার' বলে ঘোষণা করে।
খালিদা রশিদ খান

খালিদা রশিদ খান হচ্ছেন পাকিস্তানের একজন বিচারক যিনি পাকিস্তানের উচ্চতর বিচার বিভাগের প্রথম মহিলা বিচারক হন। তিনি রুয়ান্ডা আন্তর্জাতিক অপরাধ ট্রাইব্যুনালের সভাপতি হিসাবে দায়িত্ব পালন করেন।
১৯৪৯ সালের ২৫ই সেপ্টেম্বর পেশোয়ার, পাকিস্তান-এ তিনি জন্মগ্রহণ করেন। বিচারক খান ১৯৬৯ সালে পেশোয়ারের খাইবার আইন কলেজ থেকে এলএলবি ডিগ্রী অর্জন করেন এবং ১৯৭১ সালে পেশোয়ার বিশ্বিদ্যালয় হতে রাষ্ট্রবিজ্ঞানে মাস্টার্স ডিগ্রি অর্জন করেন।
তিনি ১৯৭৪ সালে উত্তর পশ্চিম সীমান্ত প্রদেশ এর প্রাদেশিক বিচার বিভাগে সিভিল বিচারক হিসাবে যোগদান করেন। এরপর তিনি জ্যেষ্ঠ সিভিল জজ, জেলা ও দায়রা জজ হন এবং জুন ১৯৯৪ সালে পেশোয়ার (পাকিস্তান) উচ্চ আদালতের বিচারক হিসেবে নিযুক্ত হন। তিনি অনেক প্রশাসনিক অবস্থানে আসীন হয়েছেন, যেমন: পেশোয়ার উচ্চ আদালতের রেজিস্ট্রার এবং বিচার ও আইন বিভাগ, এনডব্লিউএফপি-এর সচিব।
তিনি নারী বিচারকদের আন্তর্জাতিক সমিতির সদস্য, এবং বহু আন্তর্জাতিক সম্মেলনে যোগ দিয়েছেন। তিনি ২০ মে, ১৯৯৬-এ হংকংয়ে এশিয়া / দক্ষিণ প্রশান্ত মহাসাগরীয় অঞ্চলের বিচার বিভাগীয় কলকিউয়ামে একটি কাগজে অবদান রাখেন, যেটির শিরোনাম ছিলো “এশিয়া / প্রশান্ত মহাসাগরীয় অঞ্চলের নারী ও মানবাধিকার, দক্ষিণ এশিয়া থেকে একটি দৃষ্টিকোণ"। তিনি ২০০২ সালের মে মাসে আন্তর্জাতিক মহিলা বিচারপতি সমিতির ৬ষ্ঠ দ্বিবার্ষিক সম্মেলন ডাবলিন, আয়ারল্যান্ড-এ "কাজেই বিচারিক সৃজনশীলতা" এর উপর একটি কাগজ উপস্থাপন করেন। তিনি পাকিস্তান ও দক্ষিণ এশিয়ায় শিশুশ্রম নির্মূল করার জন্য ব্যাপকভাবে কাজ করেছেন।
বিচারক রশিদা খান একজন আন্তর্জাতিক বিচারক এবং ২০১১ সালে রুয়ান্ডা আন্তর্জাতিক অপরাধ ট্রাইব্যুনালের (আইসিটিআর) সভাপতি নিযুক্ত হন তিনি।
অ্যান কিম

অ্যান কিম হলেন একজন দক্ষিণ কোরীয় বংশোদ্ভূত মার্কিন রন্ধনশিল্পী।
অ্যান কিম দক্ষিণ কোরিয়া থেকে ১৯৭৭ সালে যুক্তরাষ্ট্রে আসেন। তিনি মিনেসোটার অ্যাপল ভ্যালিতে তার বাবা মা,বোন ও দাদির সাথে বাস করতেন। তিনি অ্যাপল ভ্যালি উচ্চ বিদ্যালয়ে পড়াকালীন সময়ে মঞ্চনাটক করতেন। নিউইয়র্কের কলম্বিয়া বিশ্ববিদ্যালয়ে পড়াকালীন সময়েও তিনি মঞ্চনাটক করেছেন। পড়াশোনার পর তিনি মিনিয়েপোলিসে ফিরে আসার পর তিনি অভিনেত্রী হিসেবে কর্মজীবন শুরু করেন।
নিউইয়র্কে একবার পিজ্জা খেয়ে ভাল লাগায় তিনি পিজ্জা তৈরির উপরে পড়াশোনা করতে চাইলেন তিনি সান ফ্রান্সিসকোর টনি গেমিগনানি'স ইন্টারন্যাশনাল স্কুল অব পিজ্জায় পিজ্জা বানানো সম্পর্কে জ্ঞান অর্জন করেন। ২০১১ সালে কিম ও তার সঙ্গী (পরবর্তীতে স্বামী) কনার্ড লেইফার
মিনিয়াপোলিসে
পিজ্জেরিয়া লোলা নামে একটি রেস্তোরাঁ খোলেন। তার রেস্তোরাঁর পিজ্জা সম্পর্কে "ফুড অ্যান্ড ওয়াইন" সাময়িকীর অ্যান্ড্রু জিমের্ন বলেছিলেন, "হ্যাঁ, এটা সত্যি, মিনেসোটায় আমেরিকার মাঝে সেরা পিজ্জা আছে।" ২০১২ সালে তাদের রেস্তোরাঁ দেখানো হয়েছিল "ডিনারস,ড্রাইভ-ইনস অ্যান্ড ডাইভস" অনুষ্ঠানে। ২০১২ সালে কিম ও লেইফার হ্যালো পিজ্জা নামে আরেকটি রেস্তোরাঁ খোলেন।
২০১৬ সালে তারা ইয়ং জনি নামে তৃতীয় রেস্তোরাঁ খোলেন। এটিকে আমেরিকার নতুন রেস্তোরাঁগুলোর মাঝে অন্যতম সেরা রেস্তোরাঁ হিসেবে ঘোষণা দিয়েছিল "ইটার" ওয়েবসাইট ও "জিকিউ" সাময়িকী। ২০১৭ সালে মিনেসোটার সংবাদপত্র "স্টার ট্রিবিউন" রেস্তোরাঁটিকে ২০১৭ সালের সেরা রেস্তোরাঁ বলে স্বীকৃতি দিয়েছিল।
২০১৯ সালে অ্যান কিম লাভ করেন জেমস বেয়ার্ড ফাউন্ডেশন পুরস্কার।
বদরপুর রেলওয়ে টাউন

বরদপুর রেলওয়ে টাউন ভারতের আসাম রাজ্যের করিমগঞ্জ জেলার একটি শহর। পাশাপাশি বদরপুর টাউন এবং বরদপুর রেলওয়ে টাউন একই সময়ে বরদপুর নগরীয় এলাকা রূপে গঠিত হয়, এই জেলায় দুটি একটি নগর এলাকা উল্লেখযোগ্য।
শহরটির অবস্থানের অক্ষাংশ ও দ্রাঘিমাংশ হল ।
ভারতের ২০০১ সালের আদমশুমারি অনুসারে বরদপুর রেলওয়ে টাউনের জনসংখ্যা হল ৯,৯৪০ জন। এর মধ্যে পুরুষ ৫১% এবং নারী ৪৯%। বদরপুর শহরের গড় সাক্ষরতার হার ৮৪%, সারা ভারতের সাক্ষরতার হার ৫৯.৫%, তার চাইতে বদরপুরের সাক্ষরতার হার বেশি। পুরুষদের মধ্যে সাক্ষরতার হার ৫৩% এবং নারীদের মধ্যে সাক্ষরতার হার ৪৭%। এই শহরের জনসংখ্যার ৮% হল ৬ বছর বা তার কম বয়সী। বদরপুর রেলওয়ে টাউনের জনসংখ্যার বেশিরভাগই পূর্ববাংলা (বাংলাদেশ) থেকে এসেছিল যারা বিভক্তর সময় এবং পরে স্থানান্তরিত হয়েছিল।
কাটাখাল

কাটাখাল ভারতের আসাম রাজ্যের হাইলাকান্দি জেলার হাইলাকান্দি তেহসিলের একটি শহর ও রেলওয়ে স্টেশন। হাইলাকান্দি জেলা দক্ষিণ আসামের তিন জেলার একটি অর্থাৎ বরাক উপত্যকা।
ভারতীয় রেলওয়ে ইতিমধ্যেই কাটাখাল (আসাম) থেকে মিজোরামের ২ কিমি অভ্যন্তরে বৈরাবি অবধি ৮৪কিমি ব্রডগেজ রেলপথ সম্পূর্ণ করেছে। এটির আরও ৫১.৩৮ কিমি পথ বৈরাবি সাইরাং রেলওয়ে সম্প্রসারণ মিজোরামের বৈরাবি থেকে সাইরাং (আইজলের ২০ কিমি উত্তরে) ২০ মার্চ ২০১৬ সালে হালনাগাদের ভিত্তিতে ২০১৯ সালের মার্চ মাসে সম্পূর্ণ হবার কথা। ২০১৫ সালের আগস্ট -এ, ভারতীয় রেলপথ সাইরাং থেকে মায়ানমার সীমান্তে মিজোরামের দক্ষিণাঞ্চলীয় উপকূলে হমাউংবুচুহাহ অবধি সম্ভাব্য নতুন রুট এক্সটেনশনের জন্য একটি জরিপ সম্পন্ন করে, যার নিকটবর্তী ভারত মায়নমার সীমান্তগ্রাম জোকচুহাহ , যেখানে জাতীয় হাইওয়ে ৫০২ (ভারত) ("কালাদান মাল্টি-মোডাল ট্রানজিট ট্রান্সপোর্ট প্রকল্পর" অংশ ) মায়ানমারে প্রবেশ করে, যেটি "পালেটোয়া"র সাথে এখনও অপরিকল্পিত ভবিষ্যত রেল সংযোগের সম্ভাবনার জন্য উন্মুক্ত।
ক্যাথি ক্যারি

ক্যাথি ক্যারি (জন্ম ১৯৫৪) হলেন যুক্তরাষ্ট্রের কেন্টাকির লিলি:স বিস্ট্রো রেস্তোরাঁর মালিক ও এক্সিকিউটিভ শেফ। তিনি সাত বার জেমস বিয়ার্ড ফাউন্ডেশন পুরস্কারের জন্য মনোনীত হয়েছিলেন।
ক্যাথি ক্যারি জন্মেছিলেন ১৯৫৪ সালে। তিনি 'খামার থেকে টেবিলে' আন্দোলনের সাথে যুক্ত ছিলেন। 'খামার থেকে টেবিলে' আন্দোলন হল এমন একটি সামাজিক আন্দোলন, যেখানে উৎপাদক সরাসরি ভোক্তা/রেস্তোরাঁ/ক্যাফেটেরিয়ায় ভোগ্যপণ্য সরবরাহ করে।
তিনি লিলি'জ বিস্ট্রো ছাড়াও লা পেচে গৌরমেন্ট টু গো রেস্তোরাঁর মালিক। ২০১৫ সালের মে মাসে তিনি ফুড নেটওয়ার্ক চ্যানেলের "বিট ববি ফ্লে" নামে এক রিয়েলিটি শোয়ে অংশ নিয়েছিলেন। এছাড়াও, তিনি ২০১৫ ও ২০১৬ সালে জেমস বেয়ার্ড ফাউন্ডেশন পুরস্কারের জন্য মনোনীত হয়েছিলেন।
তিনি তার বাবা পেস্ট্রি রন্ধনশিল্পী লিলি ক্যারির নামে লিলি'জ বিস্ট্রো রেস্তোরাঁর নামকরণ করেছেন।
ইবনি ম

ইবনি ম হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হয়। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য।
ইবনি ম মার্ভেল সিনেম্যাটিক ইউনিভার্স চলচ্চিত্র "" (২০১৮) ও "" (২০১৯)-এ চিল্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টম বওঘান-ললার অভিনয় করেছেন।
সালমা মুমতাজ

সালমা মুমতাজ (১৯২৬ – ২০ জানুয়ারি ২০১২) ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক।
সালমা মুমতাজ ১৯৬০ সালে উর্দু ভাষার চলচ্চিত্র "নিলুফার" (১৯৬০) -এ অভিনয়ের মাধ্যমে তার চলচ্চিত্রে অভিষেক ঘটান। একজন অভিনেত্রী ছাড়াও তিনি একজন নৃত্যশিল্পী, মুমতাজ তার কর্মজীবনের সময়কালে তিনশত এর বেশি চলচ্চিত্রে অভিনয় করেছেন, বেশিরভাগ পাঞ্জাবি ভাষার চলচ্চিত্রগুলিতে।
তিনি ওয়াহিদ মুরাদ, মোহাম্মদ আলী, শহীদ, পাঞ্জাবি ভাষার চলচ্চিত্র অভিনেতা আকমল এবং সুপরিচিত পাকিস্তানি ও ভারতীয় অভিনেতাদের বিপরীতে মায়ের ভূমিকায় অভিনয়ের জন্য বিখ্যাত হন। তার কিছু সেরা চলচ্চিত্রের মধ্যে রয়েছে "দিল মেরা দারকান তেনি" (১৯৬৮), "পুত্তার দা পিয়ার", হার রাঞ্জহা (১৯৭০), এবং "শেহরান দি যোদি"। মুমতাজ চলচ্চিত্র পরিচালক এবং প্রযোজক হিসেবেও ক্যামেরার পিছনে কাজ করেছেন।
সালমা মুমতাজ ১৯২৬ সালে বর্তমান ভারতের জলন্ধর-এ জন্মগ্রহণ করেন। মুমতাজের ভাই, 'পারভেজ নাসির' একজন চলচ্চিত্র প্রযোজক ছিলেন। ১৯৪৭ সালে পাকিস্তানের স্বাধীনতা লাভের পর মুমতাজ তার পরিবারসহ পাকিস্তানের লাহোর শহরে চলে যান।
ডায়াবেটিস নিয়ে দীর্ঘ দিন লড়াই করে ২১শে জানুয়ারী ২০১২-এ ৮৫ বছর বয়সে লাহোরে মারা যান সালমা মুমতাজ । তার উত্তরসূরির মধ্যে রয়েছে তার মেয়ে, টেলিভিশন অভিনেত্রী নিদা মুমতাজ। ১৯৫০ দশকের খ্যাতিমান পাকিস্তানি অভিনেত্রী শাম্মীর বড় বোন তিনি।
হানিয়া আমির

হানিয়া আমির হচ্ছেন একজন পাকিস্তানি অভিনেত্রী এবং গায়ক, যিনি চলচ্চিত্র ও উর্দু টেলিভিশনে তার অভিনয়ের জন্য পরিচিত। তিনি ২০১৬ সালের চলচ্চিত্র 'জানান' অভিনয়ের মাধ্যমে তার চলচ্চিত্র অভিষেক ঘটান, যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন।
ন্যাশনাল ইউনিভার্সিটি অফ কম্পিউটার এন্ড ইমার্জিং সাইন্সেস এ পড়াকালীন, আমির বেশ কয়েকটি ডাবসমাশ ভিডিও তৈরি করেন এবং ইন্টারনেটে সেগুলো আপলোড করেন যা প্রযোজক ইমরান কাজমির মনোযোগ কাড়ে, যিনি তাকে তার প্রেম সংক্রান্ত হাস্যরস চলচ্চিত্র "জানান" (২০১৬)এ সহকারী অভিনেত্রীর একটি ভূমিকায় নেন যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন। ২০১৬ সালে "জানান" চলচ্চিত্রে উপস্থিতির পর তিনি কয়েকটি কোম্পানির বিজ্ঞাপনে অংশ নেন। সেগুলোর মধ্যে রয়েছে, সানসিল্ক এবং নেসলে।
উর্দু ১ চ্যানেলের রোমান্টিক টেলিভিশন সিরিজ 'টিটলি' '(২০১৭)-এ তিনি একটি সৌন্দর্য-আচ্ছন্ন অবিশ্বস্ত স্ত্রীর ভূমিকায় অংশ নিয়ে বিশিষ্টতা অর্জন করেন। ২০১৮ সালে আমির "না মালুম আফরাদ ২" এবং 'পারওয়াজ হাই জুনুন" চলচ্চিত্রে প্রধান নারী ভূমিকায় তিনি উপস্থিত হন।
২০১৯-এ তিনি হুম টিভির "আনা"-এ অভিনয় করেছেন, নাটকটির আসল সাউন্ড ট্র্যাকেরর জন্য তিনি সাহির আলি বাগা-এর সঙ্গে গান করেছেন।
কীচক বধম

কীচক বধম (বাংলা: "কীচকের বধ" বা "কীচকের হত্যাকাণ্ড") হলো একটি ভারতীয় নির্বাক চলচ্চিত্র। চলচ্চিত্রটি রঙ্গস্বামী নটরাজ মুদলিয়ার দ্বারা প্রযোজিত, পরিচালিত, চিত্রগ্রহণ করা এবং সম্পাদিত। চলচ্চিত্রটি দক্ষিণ ভারতে নির্মিত প্রথম চলচ্চিত্র এবং এটি নটরাজ মুদলিয়ারের প্রযোজনা সংস্থা, ইন্ডিয়া ফিল্ম কোম্পানি-তে পাঁচ সপ্তাহের মধ্যে চিত্রধারণ করা হয়। যেহেতু চলচ্চিত্রকর্মীদের সদস্যরা জাতিগতভাবে তামিল ছিলেন, সেহেতু "কীচক বধম" চলচ্চিত্রটিকে সর্বপ্রথম তামিল চলচ্চিত্র হিসেবে গণ্য করা হয়। এটির কোন মুদ্রণ বেঁচে আছে বলে জানা যায়নি, যা চলচ্চিত্রটিকে একটি হারানো চলচ্চিত্র তালিকায় তালিকাভুক্ত করে।
সি. রাঙ্গাভাদিভেলু দ্বারা লিখিত চিত্রনাট্যটি হিন্দু মহাকাব্য "মহাভারত"-এর বিরাট পর্ব অংশের একটি পর্বের উপর কেন্দ্রিত, যেখানে চিত্রনাট্যটি কীচকের দ্রৌপদীকে পাওয়ার চেষ্টার উপর আলোকপাত করে। চলচ্চিত্রের অভিনয়ে মূল চরিত্রগুলিতে রয়েছেন রাজু মুদলিয়ার ও জীবর্থনাম।
১৯১০-এর দশকের শেষের দিকে মুক্তি পাওয়া "কীচক বধম" ব্যবসাহিকভাবে সফল হয় এবং ইতিবাচক সমলোচক প্রতিক্রিয়া অর্জন করে। চলচ্চিত্রটির সফলতা নটরাজ মুদলিয়ারকে একই রকমের বহুসংখ্যক ঐতিহাসিক চলচ্চিত্র নির্মাণের জন্য উৎসাহিত করে, যা দক্ষিণ ভারতীয় চলচ্চিত্র শিল্পের জন্য ভিত্তি স্থাপন করে এবং তাকে তামিল চলচ্চিত্রের জনক হিসেবে স্বীকৃত লাভ করতে সাহায্য করে। নটরাজ মুদলিয়ারের কাজ রঘুপতি প্রকাশ ও জোসেফ চেল্লাইয়া ড্যানিয়েল-এর মতো অন্যান্য চলচ্চিত্র-নির্মাতাদের জন্য একটি অনুপ্রেরণা ছিল।
রাজা বিরাটের সৈনবাহিনীর সেনাপতি, কীচক দ্রৌপদীকে যেকোন অবস্থায় পাওয়া ও বিবাহ করার চেষ্টা করেন; তিনি এমন কি দ্রৌপদীকে উৎপীড়ন করার চেষ্টা করেন, যা দ্রৌপদীকে ভীমের (তার স্বামী এবং পাণ্ডব ভ্রাতৃদ্বয়ের মধ্যে একজন) কাছে এই ঘটনা সম্পর্কে বলার জন্য পরিচালনা করে। পরবর্তীতে, যখন কীচক দ্রৌপদীর সাথে দেখা করেন, দ্রৌপদী তাকে একটি গোপন জায়গায় তার সাথে একাকী সাক্ষাৎ-এর জন্য অনুরোধ করেন। তিনি কথামত সেই স্থানে পৌছাঁয়, কিন্তু যানতে পারেন যে সেখানে দ্রৌপদীর পরিবর্তে ভীম রয়েছেন এবং ভীম তাকে ঘটনাস্থলে হত্যা করেন।
মাদ্রাজের গাইটি থিয়েটারে দাদাসাহেব ফালকে-এর ১৯১৩ সালের পৌরাণিক চলচ্চিত্র "রাজা হরিশচন্দ্র" দেখার পর, মাদ্রাজে জন্মগ্রহণ করা এক গাড়ি বিক্রেতা, রঙ্গস্বামী নটরাজ মুদলিয়ার চলচ্চিত্রের উপর আগ্রহ গড়ে তুলেন। তিনি তখন স্টিওয়ার্ট স্মিথ থেকে আলোকচিত্রবিদ্যা ও চিত্রগ্রহণের গুরুত্বপূর্ণ উপাদানগুলি শিখেছিল।
লালমাই সরকারি কলেজ

লালমাই সরকারি কলেজ বাংলাদেশের কুমিল্লা জেলার সদর দক্ষিণ উপজেলায় অবস্থিত একটি সরকারি কলেজ। এটি কুমিল্লার পুরোনো ও ঐতিহ্যবাহী শিক্ষাপ্রতিষ্ঠান। লালমাই সরকারি কলেজ ১৯৬৯ সালের ১৮ নভেম্বর অধ্যক্ষ আবুল কালাম মজুমদার লালমাই কলেজ নামে প্রতিষ্ঠা করেন।
বর্তমানে এটি কুমিল্লা শিক্ষাবোর্ড এবং জাতীয় বিশ্ববিদ্যালয়ের অধীনে পরিচালিত হচ্ছে।
রাবিয়া বাট

রাবিয়া বাট হচ্ছেন একজন পাকিস্তানি মডেল ও অভিনেত্রী। তিনি মারিয়া বিয-এর মডেল হিসাবে তার কর্মজীবন শুরু করেন এবং তারপর থেকে পাকিস্তানের সব শীর্ষস্থানীয় ব্রান্ডের জন্য কাজ করেছেন। তিনি পাকিস্তানের ফ্যাশন শিল্পে তার কাজের জন্য দুটি লাক্স স্টাইল অ্যাওয়ার্ডস জিতেছেন। ২০১৩-এ, বাট নতুন অভিনেতা আসাদ জামান, নোমান ইজাজ এবং উইয়াম দাহমানীর বিপরীতে চলচ্চিত্র পরিচালক ফারুক মেনগালের "হিজরত" ছবিতে অভিনয় করেন।
রাবিয়া লাহোর, পাকিস্তান-এ জন্মগ্রহণ করেন। তিনি লাহোর থেকে প্রাথমিক ও উচ্চতর শিক্ষা লাভ করেন এবং গণযোগাযোগ-এ স্নাতক ডিগ্রি অর্জন করেন।
তিনি বিভিন্ন টেলিভিশন বিজ্ঞাপন হাজির হয়েছেন। ২০০৯ সালে, তিনি মিকাল হাসান ব্যান্ড এর "চাল বুলেয়া" গানের সংগীত ভিডিওতে অভিনয় করেন, যা পাকিস্তানি পরিচালক বিলাল লাসহারী কর্তৃক পরিচালিত হয়েছিল।
তিনি ফারুক মেনগালের পরিচালিত তার প্রথম চলচ্চিত্র "হিজরত"-এ প্রধান নারী ভূমিকায় অভিনয় করেন, অভিনেতা অাসাদ জামানের বিপরীতে। চলচ্চিত্রটি ২০১৬ সালে মুক্তি পায়।
তিনি বর্তমানে আঙ্গান (হুম টিভি সিরিজ) এ কুসুম চরিত্রে অভিনয় করছেন।
কেট ব্র্যাকস

কেট ব্র‍্যাকস হলেন একজন অস্ট্রেলীয় রন্ধনশিল্পী। তিনি ২০১১ সালে "মাস্টারশেফ অস্ট্রেলিয়া" র তৃতীয় আসরের বিজয়ী।
কেট ব্র‍্যাকস ১৯৭৪ সালের সেপ্টেম্বর মাসের ১১ তারিখে অস্ট্রেলিয়ার নিউ সাউথ ওয়েলস প্রদেশের সিডনিতে জন্মগ্রহণ করেছেন। তিনি লুক ব্র‍্যাকসের সাথে বিবাহবন্ধনে আবদ্ধ হয়েছেন। তাদের তিনটি সন্তান আছে। তিনি নিউ সাউথ ওয়েলসের অরেঞ্জে বাস করেন এবং অরেঞ্জ এভাঞ্জেলিকাল চার্চের সদস্য।
তিনি "মাস্টার শেফ অস্ট্রেলিয়া" র তৃতীয় আসরে বিজয়ী হয়েছিলেন।
ঐ রিয়েলিটি শোতে তিনি দালাই লামাকে "ইওর হলিনেস" বলতে অস্বীকৃতি জানিয়ে বলেছিলেন, "আমার বিশ্বাস মতে ঈশ্বরই শুধু পুরোপুরিভাবে পবিত্র।" তার এই মন্তব্য ভারতের গণমাধ্যমে আলোচনা সৃষ্টি করেছিল।
বিমান বাংলাদেশ এয়ারলাইন্স ফ্লাইট ৬০

বিমান বাংলাদেশ এয়ারলাইন্স ফ্লাইট ৬০ বিমানটি বাংলাদেশের ঢাকার শাহজালাল আন্তর্জাতিক বিমানবন্দর থেকে একটি আন্তর্জাতিক যাত্রীবাহী ফ্লাইট হিসেবে মিয়ানমারের ইয়াঙ্গুন আন্তর্জাতিক বিমানবন্দরে যাওয়ার কথা ছিল। ৮ মে ২০১৯ সালে একটি বম্বার্ডিয়ার কিউ৪০০ উড়োজাহাজে করে ফ্লাইটটি চালানোর সময় তা ইয়াঙ্গুনে অবতরণের সময় পিছলে রানওয়ের বাইরে চলে যায় ও ভেঙে তিন ভাগ হয়ে যায়। এতে কোন প্রাণহানি ঘটেনি তবে বিমানে থাকা ২৮ জন যাত্রীর মধ্যে ১৮ জন যাত্রী ও ৫ জন বিমানকর্মী আহন হন। বিমানটি মেরামত করে পুনঃব্যবহারের যোগ্য না হওয়ায় বিমানটিকে পূর্ণ ক্ষতি হিসেবে ঘোষণা করা হয় এবং এটি কিউ৪০০০ বিমানের ১০ম ক্ষতি।
দুর্ঘটনায় পতিত বিমানটির নিবন্ধন নম্বর হল এস২-এজিকিউ।
২০১১ সালে স্মার্ট এভিয়েশন কোম্পানির কাছে বিমানটি সরবরাহ করা হয় এবং ২০১৫ সালের এপ্রিল মাসে নতুন বিমান হিসাবে বিমান বাংলাদেশ এয়ারলাইন্সের কাছে তা ভাড়া দেওয়া হয়।
৮ মে ২০১৯ তারিখ বিকেলে স্থানীয় সময় প্রায় ৩টা ১৫ মিনিটের দিকে বিমান বাংলাদেশ এয়ারলাইন্সের ফ্লাইট নং ৬০ মায়ানমারের ইয়াঙ্গুনের উদ্দেশ্যে নির্ধারিত যাত্রী বিমানে করে ঢাকা থেকে যাত্রা শুরু করে। দুর্ঘটনার সময় বজ্রপাত হচ্ছিল এবং আবহাওয়া খুব খারাপ ছিল। বিমানটি অবতরণের জন্য নামার সময়, অজানা কারণে এটি এর পথ থেকে বিচ্যুত হয় এবং একমাত্র রানওয়ে থেকে ছিটকে পাশের ঘাসযুক্ত স্থানে চলে যায়। এতে উড়োজাহাজটির মূল দেহকাঠামো ভেঙে তিন টুকরো হয়ে যায়, তলা ফেটে যায়। বিমানের নিম্নকাঠামো ভেঙ্গে পড়ে এবং ডানের পাখাটি খুব ক্ষতিগ্রস্ত হয়। তবে দুর্ঘটনার পর বিমানে আগুন ধরেনি ও সকলে বেঁচে যান তবে ১৮ জন আহত হন।
অভিলাষা কুমারী

অভিলাষা কুমারী (জন্ম ২৩ ফেব্রুয়ারি ১৯৯৬) হচ্ছেন ভারতের লোকপাল কমিটির বিচার বিভাগীয় একজন সদস্য (২৩ মার্চ ২০১৯ থেকে) । তিনি একজন সাবেক বিচারক যিনি ২০০৬ থেকে ২০১৮ সাল পর্যন্ত গুজরাত উচ্চ আদালত এবং ২০১৮ সালের মণিপুর উচ্চ আদালতে প্রথম মহিলা প্রধান বিচারপতি হিসাবে দায়িত্ব পালন করেন। তিনি ১৭ই মে ২০১৮ থেকে ২৩ মার্চ ২০১৯ পর্যন্ত ভারতের গুজরাত রাজ্যের মানবাধিকার কমিশনের চেয়ারপারসন ছিলেন।
অভিলাষা কুমারীর জন্ম ২৩ ফেব্রুয়ারি, ১৯৫৬ সালে ভিরভদ্র সিং যিনি হচ্ছেন যিনি হচ্ছেন সাবেক হিমাচল প্রদেশের মুখ্যমন্ত্রী, এবং তার প্রথম স্ত্রী রত্ন কুমারীর ঘরে। তিনি চার বোন এবং এক ভাইয়ের সবচেয়ে বড়। তিনি তার প্রাথমিক শিক্ষা লোরেটো কনভেন্ট, তারা হল, শিমলাতে সম্পূর্ণ করেন পরে তিনি ইংরেজিতে বি.এ. সম্পন্ন করেন দিল্লি বিশ্ববিদ্যালয়ের ইন্দ্রপ্রস্ত কলেজ থেকে এবং এলএল.বি. সম্পূর্ণ করেন হিমাচল প্রদেশ বিশ্ববিদ্যালয় থেকে।
২৬শে মার্চ, ১৯৮৪-এ কুমারী আইনজীবী হিসেবে তার কর্মজীবন শুরু করেন এবং হিমাচল প্রদেশ উচ্চ আদালত এবং হিমাচল প্রদেশের প্রশাসনিক ট্রাইব্যুনালে অনুশীলন করেন। তিনি ১৯৯৫ থেকে ২০০২ সাল পর্যন্ত অতিরিক্ত কেন্দ্রীয় সরকার স্থায়ী কাউন্সিল ছিলেন এবং মার্চ ২০০৩ থেকে ডিসেম্বর ২০০৫ পর্যন্ত হিমাচল প্রদেশের অতিরিক্ত অ্যাডভোকেট জেনারেল হিসাবে।
কুমারী আইনগত উপদেষ্টা-কাম-স্থায়ী পরামর্শক হিসেবে কাজ করেছেন হিমাচল প্রদেশ কৃষি বিশ্ববিদ্যালয়, হিমাচল প্রদেশ বিশ্ববিদ্যালয়, হিমাচল প্রদেশের তফশিলি জাতি ও উপজাতি জনসংখ্যা উন্নয়ন কর্পোরেশন এবং হিমাচল প্রদেশ রাজ্য বিদ্যুৎ বোর্ড এর জন্য। তিনি ডালহৌসি পৌর কাউন্সিলের স্থায়ী পরামর্শক হিসাবেও দায়িত্ব পালন করেছিলেন; এছাড়াও সিমলা পৌর কর্পোরেশন; হিমালয় প্রদেশের স্কুল শিক্ষা বোর্ড এবং হিমাচল প্রদেশের কারিগরি শিক্ষা বোর্ডের স্থায়ী পরামর্শ হিসেবেও।
৯ জানুয়ারী ২০০৬ থেকে ৭ ফেব্রুয়ারি ২০১৮ পর্যন্ত কুমারী গুজরাত উচ্চ আদালতের বিচারক হিসেবে কাজ করেন। এরপর তিনি অবসর গ্রহণের আগে ৯ থেকে ২২ ফেব্রুয়ারি ২০১৮ পর্যন্ত মাত্র ১৩ দিনের জন্য মণিপুর উচ্চ আদালতের প্রথম মহিলা প্রধান বিচারপতি হন। তিনি ১৭ মে ২০১৮ থেকে গুজরাত রাজ্যের মানবাধিকার কমিশনের চেয়ারপারসন।
২৩ মার্চ ২০১৯-এ ৩ জন বিচারিক সদস্যসহ তিনি লোকপাল কমিটির বিচারক নিযুক্ত হন।
৭ নভেম্বর ১৯৭৯ সালে কুমারী সিমলাতে তদানীন্তন ভাবনগর রাজ্যের রাজকীয় পরিবারের সদস্য, ডারডের পৃথ্বিন্দ্রসিংহ গোহিলকে বিয়ে করেন। তাদের একজন পুত্র সন্তান রয়েছে, রাঘভেন্দ্র (জন্ম ১১ জুলাই ১৯৮১)।
আর. বানুমাথি

আর. বানুমাথি (জন্ম ২০ জুলাই ১৯৫৫) হচ্ছেন ভারতের সুপ্রিম কোর্ট-এর একজন বিচারক। তিনি তামিলনাড়ু থেকে এসেছেন এবং ভারতীয় সুপ্রীম কোর্টের ষষ্ঠ মহিলা বিচারক। পূর্বে, তিনি ঝাড়খণ্ড উচ্চ আদালত-এর প্রধান বিচারপতি এবং মাদ্রাজ উচ্চ আদালত-এর প্রধান বিচারপতি হিসেবে দায়িত্ব পালন করেন।
বানুমাথি ১৯৮৮ সালে সরাসরি জেলা দায়রা জজ হিসেবে তামিলনাডুর উচ্চতর বিচার বিভাগে যোগদান করেন। একজন দায়রা জজ হিসাবে, ১৯৯৫-৯৬ সালে কোয়েম্বাটোরে জেলার ছিন্নমপাথে বিশেষ টাস্ক ফোর্স কর্তৃক পুলিশ বাহিনীর উপর এক ব্যক্তি কমিশন পরিচালনা করেন তিনি।
এপ্রিল ২০০৩-এ, তাকে মাদ্রাজ উচ্চ আদালতের বিচারকের পদে উন্নীত করা হয়েছিল। তিনি 'জালিকাত্তু' বা ষাঁড় আলিঙ্গন খেলা নিষিদ্ধ করার মামলাটিতে যুক্ত ছিলেন। নভেম্বর ২০১৩-এ, তাকে ঝাড়খণ্ড উচ্চ আদালতে হস্তান্তর করা হয় এবং একই সময়ে সে আদালতের প্রধান বিচারপতি নিয়োগ করা হয়। আগস্ট ২০১৪-এ, তখনকার ভারতের সুপ্রিম কোর্টের প্রধান বিচারপতি আর এম লোধা কলেজিয়াম পদে তার নাম সুপারিশ করার পর তাকে ভারতের সুপ্রিম কোর্টে উন্নীত করা হয়। তিনি দেশের দ্বিতীয় নারী দায়রা জজ যার দেশের সর্বোচ্চ আদালতে উত্থান ঘটে।
কে. কে. উষা

বিচারপতি কে.কে. উষা (জন্ম ৩ জুলাই ১৯৩৯) হচ্ছেন ভারতের কেরালা উচ্চ আদালতের সাবেক প্রধান বিচারপতি।
কে. কে. উষা ১৯৬১ সালে একজন আইনজীবী হিসাবে নথিভুক্ত হন।
১৯৭৯ সালে তিনি কেরালা উচ্চ আদালতে সরকারি উকিল নিযুক্ত হন। 
২৫শে ফেব্রুয়ারি ১৯৯১ থেকে ৩রা জুলাই ২০০১ পর্যন্ত সময়কালে তিনি একজন বিচারক এবং পরে প্রধান বিচারপতির দায়িত্ব পালন করেন।
২০০০ থেকে ২০০১ সাল পর্যন্ত তিনি প্রধান বিচারপতি ছিলেন।
তিনি বার থেকে উচ্চ আদালতে নিয়োগ পাওয়া এবং পরে প্রধান বিচারপতি হওয়া প্রথম নারী ছিলেন।
২০০১ থেকে ২০০৪ সাল পর্যন্ত হাইকোর্ট থেকে অবসরের পর তিনি দিল্লী ভিত্তিক কাস্টমস, এক্সাইজ অ্যান্ড সার্ভিস ট্যাক্স আপিল ট্রাইব্যুনালের সভাপতি ছিলেন।
১৯৭৫-এ, কে কে. উষা হামবুর্গ জার্মানিতে নারী আইনজীবীদের আন্তর্জাতিক ফেডারেশন এর আন্তর্জাতিক সম্মেলনে ভারতকে প্রতিনিধিত্ব করেন।
নারী আইনজীবীদের আন্তর্জাতিক ফেডারেশন এবং আইনি পেশার নারীদের আন্তর্জাতিক ফেডারেশন কর্তৃক আয়োজিত জাতিসংঘের "নারীর প্রতি বৈষম্য দূরীকরণে সম্মেলন" বিষয়ক যৌথ সেমিনারে তিনি ভারতের প্রতিনিধি ছিলেন। তিনি বিশ্ববিদ্যালয় মহিলা অ্যাসোসিয়েশনের একজন সদস্য এবং সভাপতি ছিলেন।
"শ্রী নারায়ণ সেভিকা সমাজ"-এর সঙ্গে তিনি যুক্ত রয়েছেন, যেটি হচ্ছে ত্রিভদ্রমে অভাবী মহিলাদের জন্য একটি অনাথাশ্রম এবং আবাস।
২০০৫ সালের জানুয়ারী থেকে অক্টোবর ২০০৬ পর্যন্ত, কে. কে. উশা ওড়িশার সাম্প্রদায়িক পরিস্থিতি তদন্তের জন্য ইন্ডিয়ান পিপলস ট্রাইব্যুনালের (আইপিটি) তদন্ত পরিচালনা করেন।
সংঘ পরিবার এর সক্রিয় কর্মীরা ভুবনেশ্বর-এর চূড়ান্ত শুনানিতে বাধা দেয়।
ট্রাইব্যুনালের সদস্য আঙ্গানা পি. চ্যাটার্জি, অভিযোগ করেছেন যে হিন্দু জাতীয়তাবাদী কর্মীরা ট্রাইব্যুনাল সদস্যদের ধর্ষণ এবং রাস্তায় নগ্ন করে হাটানোর হুমকি দিয়েছে।
কে. কে. উষা ও সহকারী ট্রাইবুনাল সদস্য ও গুজরাত উচ্চ আদালতের সাবেক ভারপ্রাপ্ত প্রধান বিচারপতি আর. এ. মেহতা, এই ঘটনাকে "জঘন্য, ভয়ানক এবং অত্যন্ত বিরক্তিকর" বলে অভিহিত করেছেন।
ডিসেম্বরে ২০১১ সালে কে. কে. উষা মণিপুরে মানবাধিকার বিষয়ক আইপিটি প্যানেল সদস্য ছিলেন।
ইম্ফল-এ থাকা প্যানেলটি পাঁচ বছরেরও বেশি সময় ধরে বিচারবহির্ভূত হত্যাকাণ্ড এবং অন্যান্য মানবাধিকার লঙ্ঘনের ৪০টিরও বেশি মামলার সাক্ষ্য শুনেছে।
এটি রাজ্যের সশস্ত্র বাহিনী (বিশেষ ক্ষমতা) আইন বাতিলের সুপারিশ করে।
হাফিজ আব্দুল মজিদ

হাকিম হাফিজ আব্দুল মজিদ (১৮৮১ - ২২ মার্চ ১৯২২) ছিলেন ব্রিটিশ ভারতের একজন ইউনানি চিকিৎসক এবং ভারত উপমহাদেশের ঔষধ কোম্পানি হামদর্দ এর প্রতিষ্ঠাতা। তিনি ইসলাম ধর্মের পবিত্র গ্রন্থ আল কোরআন সম্পূর্ণ মুখস্থ করে হিফজ বা হাফেজ হন। এছাড়াও তিনি উর্দু ও ফারসি ভাষায় পাণ্ডিত্য লাভ করেন। 
হাকিম হাফিজ আব্দুল মজিদ পবিত্র কোরআন, উর্দু ও ফারসি ভাষায় পাণ্ডিত্য লাভ করার পর ইউনানি চিকিৎসায় সর্বোচ্চ ডিগ্রি অর্জন করেন। ইউনানি চিকিৎসায় ডিগ্রি অর্জনের পর তিনি হাকিম জামাল খান এর সাথে যোগাযোগ করে একটি হারবাল প্রতিষ্ঠান খোলার ইচ্ছে প্রকাশ করেন। তিনি সহজেই যেকোনো ঔষধি গাছ চিহ্নিত করায় অধিক অভিজ্ঞ বা পণ্ডিত ছিলেন। তিনি তার সহধর্মীনির সাথে পরামর্শ করে ১৯০৬ সালের ১লা আগস্ট ভারতের পুরাতন দিল্লিতে কাজী হাউজে হামর্দদ নামে একটি হার্বালের দোকান খোলেন। কিছুদিন পর তিনি বিভিন্ন ধরনের হার্বাল ঔষধ আবিষ্কার করতে থাকেন। তিনি হামদর্দ এর বহুল জনপ্রিয় শরবত রূহ আফজা ১৯০৭ সালে আবিষ্কার করেন। ১৯২০ সাল নাগাদ এটি ছোট্ট একটি হার্বাল দোকান থেকে বড় পরিসরে ঔষুধ উৎপাদনের প্রতিষ্ঠানে রুপ নেয়। তার বিখ্যাত কিছু ঔষুধ হচ্ছে সাফি, শরবত রূহ আফজা, সিনকারা, রোগান বাদাম শিরিন এবং পাচনল।
তিনি তার মৃত্যুর আগে তার স্ত্রী এবং সন্তানদেরকে হামদর্দ কোম্পানি ওয়াকফ করার জন্য বলে যান। তার কথামত ১৯৪৮ সালে তার বংশধররা হামর্দদ কোম্পানিকে ওয়াকফ করেন। যা এখন একটি অলাভজনক প্রতিষ্ঠান।
এই ইউনানি চিকিৎসক মাত্র ৪০ বছর বয়সে ১৯২২ সালের ২২ মার্চ মৃত্যুবরণ করেন।
মারিয়া হাইনস

মারিয়া হাইনস হলেন একজন মার্কিন রেস্তোরাঁ ব্যবসায়ী ও রন্ধনশিল্পী।
মারিয়া হাইনস বেড়ে উঠেছেন ওহাইও এবং ক্যালিফোর্নিয়াতে।
মেসা কলেজ থেকে রন্ধনবিষয়ক ডিগ্রি লাভ করেছেন তিনি। তিনি যুক্তরাষ্ট্র ও ইউরোপের বিভিন্ন রেস্তোরাঁয় কাজ করেছেন।
২০০৫ সালে তাকে আমেরিকার সেরা 
দশ নতুন রন্ধনশিল্পীর একজন বলে অভিহিত করেছিল "ফুড অ্যান্ড ওয়াইন" সাময়িকী। ২০০৬ সালে তিনি টিলথ নামে নিজস্ব রেস্তোরাঁ খোলেন। তিনি তার রেস্তোরাঁকে অর্গানিক রেস্তোরাঁ 
করে গড়ে তুলেছেন এবং এর স্বীকৃতি নিয়েছেন। ২০০৮ সালে "নিউইয়র্ক টাইমস" টিলথকে আমেরিকার সেরা নতুন রেস্তোরাঁর একটি বলে অভিহিত করেছিল। ২০০৯ সালে মারিয়া হাইনস জেমস বিয়ার্ড ফাউন্ডেশন পুরস্কার লাভ করেন।
২০১১ সালে গোল্ডেন বিটল ও ২০১২ সালে অ্যাগ্রোডলস নামে দুটি অর্গানিক রেস্তোরাঁ খোলেন। ২০১৬ সালে লাভজনক না হওয়ায় গোল্ডেন বিটল বন্ধ হয়ে যায়। ২০১৯ এর মার্চে তিনি অ্যাগ্রোডলসের বিক্রির সিদ্ধান্ত নেন।
২০১০ সালে তাকে দেখা গিয়েছিল "আয়রন শেফ আমেরিকা" র একটি পর্বে। এছাড়াও, "টপ শেফ মাস্টার্স" এর দ্বিতীয় মৌসুমের একটি পর্বে দেখা গিয়েছিল তাকে। তাকে "মার্থা" ধারাবাহিকেও দেখা গিয়েছে।
তিনি আমেরিকায় অর্গানিক ফুড নিয়ে কাজ করে চলেছেন।
রবিন্দর ভোগাল

রবিন্দর ভোগাল হলেন একজন ব্রিটিশ রন্ধনশিল্পী এবং রন্ধন সম্পর্কিত পুস্তক লেখক ও স্টাইলিস্ট।
তার প্রথম বই "কুক ইন বুটস" তাকে গুরম্যান্ডস ওয়ার্ল্ড কুকবুক অ্যাওয়ার্ড এনে দিয়েছিল। বিশ্বের ১৩৬ টি দেশের প্রায় ২৬,০০০ বই গুরম্যান্ডস ওয়ার্ল্ড কুকবুক অ্যাওয়ার্ডসের জন্য লড়েছিল। "কুক ইন বুটস" প্রকাশনী সংস্থা হারপার কলিন্স কর্তৃক ২০০৯ সালে প্রকাশিত হয়েছিল।
তাকে বিবিসির অনুষ্ঠান "দেশি ডিএনএ" তে দেখা গিয়েছে। এছাড়াও, তিনি টিএলসি চ্যানেলে "রবিন্দর'স কিচেন" নামে একটি অনুষ্ঠান উপস্থাপনা করেছেন।
২০১৬ সালে তিনি জিকোনি নামের একটি রেস্তোরাঁ চালু করেন লন্ডনে। তিনি কেনিয়ার রাজধানী নাইরোবিতে জন্ম নিলেও বেড়ে উঠেছেন যুক্তরাজ্যের লন্ডনে।
সুজাতা মনোহর

সুজাতা ভাসসান্ত মনোহর (জন্ম ২৮ আগস্ট ১৯৩৪) হচ্ছেন ভারতের সুপ্রিম কোর্টের একজন অবসরপ্রাপ্ত বিচারক (১৯৯৯ সালে অবসরপ্রাপ্ত) এবং জাতীয় মানবাধিকার কমিশন এর সাবেক সদস্য।
মনোহর একটি আইনি পেশার সঙ্গে জড়িত পরিবারে জন্মগ্রহণ করেন - তার পিতা কান্তিলাল ঠাকুরদাস দেসাই গুজরাত উচ্চ আদালতের প্রধান বিচারপতি ছিলেন। তিনি মুম্বাইয়ের এরপিনস্টোন কলেজ থেকে স্নাতক হন, এবং পরেলেডি মার্গারেট হল, অক্সফোর্ড যান সেখানে তিনি দর্শন, রাজনীতি এবং অর্থনীতি অধ্যয়ন করেন।
অক্সফোর্ডের পরে, তাকে লিংকন'স ইন বারে ঢাকা হয় এবং তিনি বার পরিক্ষায় ১ম ও ২য় পত্রে প্রথম বারেই পাশ করেন। ভারতে ফিরে এসে তিনি ১৯৫৮ সালে বোম্বে উচ্চ আদালতে অনুশীলন শুরু করেন। তিনি প্রাথমিকভাবে বাণিজ্যিক বিষয় নিয়ে কাজ করেছিলেন, কিন্তু আইনি সহায়তা পরিকল্পনার অধীনে অনেক পারিবারিক আইন মামলাও গ্রহণ করেন। এর আগে ভারতে একটি আনুষ্ঠানিক রাজ্য আইনি সহায়তা কর্মসূচী ছিল, তাই তিনি স্বেচ্ছায় ৩০ টি বেসরকারি সংস্থার সাথে নিজেকে যুক্ত করেন।
প্রায় ২০ বছর অনুশীলন করার পর, ১৯৭৮ সালে বোম্বে উচ্চ আদালতের বিচারক নিযুক্ত হন তিনি, এবং সেই আদালতের প্রথম মহিলা বিচারক হন। ১৯৯৪ সালের জানুয়ারিতে, তিনি বোম্বে উচ্চ আদালতের প্রধান বিচারপতি নিযুক্ত হন, এই পদে অধিষ্ঠিত প্রথম নারী। ১৯৯৪ সালের এপ্রিল মাসে তাকে কেরালা উচ্চ আদালত এর প্রধান বিচারপতি হিসাবে স্থানান্তর করা হয়, আবারও সেই পদে অধিষ্ঠিত প্রথম নারী তিনি। ১৯৯৪ সালের (নভেম্বর) শেষে, উচ্চ আদালতের বিচারক হিসাবে ১৬ বছর দায়িত্ব পালনের পর, তিনি ভারতের সর্বোচ্চ আদালত ভারতের সুপ্রিম কোর্ট-এর, বিচারক নিযুক্ত হন, সেই পদ থেকে ১৯৯৯ সালে তিনি অবসর গ্রহণ করেন।
বিচারক হিসাবে, তিনি রাজনৈতিক ও জনসাধারণের চাপের বিরুদ্ধে আইনের শাসন রক্ষায় দৃঢ়ভাবে স্বাধীন অবস্থান গ্রহণ করেন
অবসর গ্রহণের পর তাকে জাতীয় মানবাধিকার কমিশনে নিযুক্ত করা হয়। তিনি লেডি মার্গারেট হল, অক্সফোর্ডের সম্মানীয় সহকর্মী এবং লন্ডনের লিঙ্কন ইন এর সম্মানীয় বেঞ্চার (ইংল্যান্ডের আইনজীবী সম্প্রদায়ের প্রভাবশালী সদস্য)। তিনি অক্সফোর্ড বিশ্ববিদ্যালয়ের কমনওয়েলথ আইন সাময়িকির পৃষ্ঠপোষক।
এলে মিলস

এলে মিলস (জন্ম ১৭ জুলাই ১৯৯৮) হলেন একজন কানাডীয় ইউটিউব ভ্লগার। তিনি ২০১৮ সালে দশম শর্টি অ্যাওয়ার্ডে ব্রেকআউট ইউটিউবার বিভাগে পুরস্কার জিতেছিলেন। তার ভিডিওগুলোকে চলচ্চিত্রনির্মাতা জন হিউজেসের চলচ্চিত্রের সাথে তুলনা করা হয়।
মিলস জন্মেছেন ফিলিপাইনে এবং বেড়ে উঠেছেন কানাডায়। ৮ বছর বয়স থেকে তিনি হোম ভিডিও বানানো শুরু করেন। হাইস্কুলে থাকাকালে তিনি গ্রেস হেলবিগ ও ক্যাসে নেইস্টাটের ভিডিও দেখে ইউটিউবার হতে উৎসাহিত হন। ২০১৭ সালের জুনে তিনি ফুলস্ক্রিনের সাথে চুক্তিবদ্ধ হন। ২০১৮ সালে তিনি ও ফুলস্ক্রিন ২০১৮ সালের বসন্তে প্রথম টুর করেন। ২০১৭ সালের শেষে তার সাবস্ক্রাইবার দাঁড়ায় ৯,১৫,০০০। ২০১৮ সালের ফেব্রুয়ারিতে তার সাবস্ক্রাইবার দশ লাখ অতিক্রম করে। ২০১৮ সালের মে মাস্র তিনি ইউটিউবে সাময়িক বিরতির ঘোষণা দেন এবং এক মাস পর ফিরে আসেন। ২০১৮ সালের ডিসেম্বরে তিনি ইউনাইটেড ট্যালেন্ট এজেন্সির সাথে চুক্তিবদ্ধ হন।
আবুল কালাম মজুমদার

অধ্যক্ষ আবুল কালাম মজুমদার ছিলেন একজন বাংলাদেশী জাতীয় রাজনীতিবিদ, মুক্তিযুদ্ধের অন্যতম সংগঠক, সমাজসেবক ও জাতীয় সংসদ সদস্য।
তিনি ১৯৪৫ সালের ২৫ আগস্ট কুমিল্লা জেলার লালমাই উপজেলার মেহেরকুল দৌলতপুর গ্রামে জন্মগ্রহণ করেন। তার পিতার নাম মিয়াজান মজুমদার ও মাতার নাম আতনেন নেছা মজুমদার। তিনি পাঁচ ভাই ও দুই বোনের মধ্যে সর্বকনিষ্ঠ। পরিবারে সকলে ছোট বেলায় তাকে আবু বলে ডাকতো। পড়াশুনা শুরু করেন তার পিতা মিয়াজান মজুমদার কর্তৃক প্রতিষ্ঠিত দৌলতপুর প্রাথমিক বিদ্যালয়ে। তারপর বাগমারা উচ্চ বিদ্যালয়ে ভর্তি হন। ১৯৬২ সালে ঢাকা বোর্ড থেকে প্রথমবিভাগে SSC পাশ করেন। তারপর ভর্তি হন কুমিল্লা ভিক্টোরিয়া কলেজে। ১৯৬৪ সালে তিনি মেধা তালিকায় ১৪ তম স্থান অধিকার করে এইচএসসি পাশ করে। ১৯৬৯ সালে তিনি ঢাকা বিশ্ববিদ্যালয় থেকে অর্থনীতির উপর অনার্স মাস্টার্স ডিগ্রী অর্জন করেন।
পড়াশুনা শেষ করে তিনি নজরুল একাডেমিতে (পিপুলিয়া) প্রধান শিক্ষক হিসেবে দায়িত্ব পালন করেন। ১৯৭০ সালে রাজনীতির সাথে পুরপুরি মনোযোগ দেন। ১৯৭০ সালের নির্বাচনে তিনি বিশেষ ভূমিকা রাখেন। ১৯৭১ সালের মুক্তিযুদ্ধে সংগঠকের ভূমিকায় থেকে মুক্তিযুদ্ধে অংশ নেন। ১৯৭৩ সালে তিনি স্বেচ্ছা সেবক বাহিনির বৃহওর কুমিল্লা জেলার প্রধান ছিলেন। তিনি জাতীয় সংসদ নির্বাচনে ১৯৭৩ সালে এবং পরবর্তীতে ১৯৮৬ সালে আওয়ামীলীগের প্রার্থী হিসেবে সংসদ সদস্য নির্বাচিত হন। তিনি ১৯৯১ সালের নির্বাচনে অংশগ্রহণ করেন। সংসদে তার বক্তব্য তাকে নতুন করে পরিচয় করিয়ে দেন। সেই সময় রাজপথে এবং সংসদে স্বৈরাচারি এরশাদ বিরোধী আন্দোলনে তিনি জাতীয় নেতায় পরিনত হন। এরশাদ বিরোধী আন্দোলনে তিনি কুমিল্লা জেলা ১৫ দলের আহ্বায়ক ছিলেন। বাংলাদেশ আওয়ামীলীগ কার্য্যকরি পরিষদের সদস্য ছিলেন। বাংলাদেশ সরকারের শিক্ষা কমিশনের সদস্য হিসেবে দায়িত্ব পালন করেন। রেড ক্রিসেন্ট সোসাইটি সাধারণ সম্পাদক ছিলেন এবং লন্ডনে এক সেমিনারে বাংলাদেশের প্রতিনিধিত্ব করেন। সমবায় ফেডারেশনের কেন্দ্রীয় কমিটির পরিচালক হিসেবে দায়িত্ব পালন করেন। লালমাই ডিগ্রী কলেজ, বাগমারা মহিলা কলেজ,বাগমারা বালিকা উচ্চ বিদ্যালয়, দৌলতপুর উচ্চ বিদ্যালয় সহ কুমিল্লা জেলায় বহু শিক্ষা প্রতিষ্ঠান করেন। জীবনের শেষ সময় এসে আবুল কালাম মজুমদার মহিলা কলেজ প্রতিষ্ঠার বীজ বপন করেন।
১৯৯৪ সালের ৩১ অক্টোবর তিনি দূরারোগ্য ব্যাধি ক্যান্সারে আক্রান্ত হয়ে মৃত্যুবরণ করেন।
সাবিনা আজিমবায়েভা

সাবিনা জাইরোভনা আজিমবায়েভা (কাজাখ:Сабина Заирқызы Әзімбаева; ; জন্ম ১৪ ফেব্রুয়ারি ২০০০) হলেন কাজাখস্তানের একজন মডেল যিনি ২০১৭ সালে মিস আলমাটি খেতাব লাভ করেছিলেন এবং ২০১৮ সালে মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন। তিনি মিস কাজাখস্তান ২০১৮ এ সেরা পাঁচ প্রতিযোগীর একজন ছিলেন।
সাবিনা জন্মেছেন আলমাটিতে তিনি আলমাটি কলেজে পড়ার পাশাপাশি মডেলিং করে থাকেন।
২০১৭ সালের ১৩ সেপ্টেম্বরে আজিমবায়েভা মিস আলমাটি ২০১৭ খেতাব লাভ করেন। তিনি মিস কাজাখস্তান ২০১৮ প্রতিযোগিতাগ অংশ নেন এবং প্রথম রানার আপ হিসেবে ঘোষিত হন। ফলশ্রুতিতে তিনি মিস ইউনিভার্স কাজাখস্তান ২০১৮ হিসেবে ঘোষিত হন ২০১৮ সালের মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন।
মারিয়ানা গার্সিয়া

মারিয়ানা গার্সিয়া (জন্ম ১৯৯৯) হলেন গুয়াতেমালার একজন মডেল, যিনি মিস গুয়াতেমালা ২০১৮ খেতাবধারী। তিনি ২০১৮ সালে মিস ইউনিভার্স প্রতিযোগিতায় গুয়াতেমালার প্রতিনিধিত্ব করেছিলেন।
মারিয়ানা গার্সিয়া জন্মেছেন গুয়াতেমালা সিটিতে। তিনি একজন রেডিও উপস্থাপক ও মডেল।
মারিয়ানা গার্সিয়া মিস গুয়াতেমালা ২০১৮ প্রতিযোগিতায় অংশ নিয়েছিলেন। ২০১৮ সালের আগস্ট মাসের ৩১ তারিখে মিগুয়েন অ্যাঞ্জেল আস্তুরিয়াস ন্যাশনাল থিয়েটারে মিস গুয়াতেমালা খেতাব লাভ করেন তিনি।
মারিয়ানা গার্সিয়া মধ্য আমেরিকার দেশ গুয়াতেমালার প্রতিনিধি হিসেবে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।
নিগার জোহর

লেফটেন্যান্ট জেনারেল নিগার জোহর খান পাকিস্তান সেনাবাহিনীর একজন তিন তারকা জেনারেল ছিলেন। লেফটেন্যান্ট জেনারেল পদে পৌঁছানো পাকিস্তানের সেনাবাহিনীর ইতিহাসে প্রথম নারী তিনি। মেজর জেনারেল পদে পৌঁছানো পাকিস্তানের সেনাবাহিনীর ইতিহাসে তৃতীয় নারী তিনি। তিনি আর্মি মেডিকেল কোরের অন্তর্গত। মেজর জেনারেল শহীদা বাদশাহ এবং শহীদা মালিকও আর্মি মেডিক্যাল কোরের অন্তর্গত ছিলেন।
২০১৫-এ, তিনি পাকিস্তানের সশস্ত্র বাহিনীতে নারীদের সম্মাননা প্রদানের জন্য একটি আন্তঃবাহিনী জনসংযোগের (আইএসপিআর) ভিডিওতে উপস্থিত ছিলেন। সে সময়, তিনি কম্বাইন্ড মিলিটারি হাসপাতাল (সিএমএইচ) রাওয়ালপিন্ডির ডেপুটি কমান্ড্যান্ট ছিলেন। ভিডিওতে তিনি বলেন, "পাকিস্তান আমার দেশ এবং আমি এখানে জন্মগ্রহণ করেছি। আমি এখানে বেড়ে উঠেছি এবং আমি মনে করি বিশ্বের কোনো জায়গায় পাকিস্তানের সাথে কোন মিল নেই, আরও যোগ করেন, সব মুসলিম দেশগুলির কথা ভাবুন, ঐ সমস্ত উন্নয়নশীল দেশগুলির কথা ভাবুন। এটি একমাত্র দেশ যেখানে মহিলা জেনারেল অফিসার রয়েছে। অন্য কোথাও নেই"।
সোয়াবি জেলার পাঞ্জির গ্রামের মেয়ে তিনি। তিনি সেনা কর্নেল কাদিরের কন্যা, যিনি ইন্টার-সার্ভিসেস ইন্টেলিজেন্স (আইএসআই)-এ নিয়োজিত ছিলেন। তার বাবা-মা উভয়ের গাড়ি দুর্ঘটনায় মারা যান।
তিনি ১৯৭৮ সালে রাওয়ালপিন্ডি প্রেজেন্টেশন কনভেন্ট গার্লস হাই স্কুল এ তার স্কুলশিক্ষা সম্পূর্ণ করেন। তিনি ১৯৮১ সালে আর্মি মেডিকেল কলেজে যোগ দেন এবং ১৯৮৫ সালে স্নাতক হন। তিনি আর্মি মেডিকেল কলেজের ৫ম এমবিবিএস কোর্সের শিক্ষার্থী এবং একই কলেজে আয়শা কোম্পানির মহিলা কোম্পানি কমান্ডার হিসাবে দায়িত্ব পালন করেন। ২০১০ সালে তিনি কলেজ অফ ফিজিশিয়ানস অ্যান্ড সার্জনস পাকিস্তান-এর সদস্যপদের জন্য পরীক্ষা সম্পন্ন করেন। ২০১২-এ তিনি আর্মড ফোর্সেস পোস্ট গ্রাজুয়েট মেডিক্যাল ইনস্টিটিউটের মাধ্যমে অ্যাডভান্স মেডিকেল অ্যাডমিনিস্ট্রেশন ডিপ্লোমা সম্পন্ন করেন এবং ২০১৫ সালে তিনি একই ইনস্টিটিউট থেকে জনস্বাস্থ্যে মাস্টার্স ডিগ্রী অর্জন করেন।
২০১৫-এ, তিনি সম্মিলিত সামরিক হাসপাতাল, রাওয়ালপিন্ডি এর ডেপুটি কমান্ড্যান্ট ছিলেন। ২০১৭ সালের ৯ই ফেব্রুয়ারি জোহর ৩৭ জন ব্রিগেডিয়ারের একজন ছিলেন, যারা মেজর জেনারেল পদে উন্নীত হন। তার পদোন্নতির অনুমোদন সেনাবাহিনীর নির্বাচন বোর্ডের সভায় দেওয়া হয় যেটি সেনাপ্রধান জেনারেল কামার জাভেদ বাজওয়ার সভাপতিত্বে অনুষ্ঠিত হয়। তিনি আর্মি মেডিকেল কলেজ এর ভাইস প্রিন্সিপাল হিসেবে দায়িত্ব পালন করেন। তিনি পাক-আমিরাত সামরিক হাসপাতাল, রাওয়ালপিন্ডির কমান্ড্যান্ট হিসেবেও দায়িত্ব পালন করেছিলেন।
শামীম বানো

শামীম বানো (শামীম বা সাধারণভাবে 'শামীম বানো বেগম' নামেও পরিচিত) (১৯১৪-১৯৮৪), ভারতীয় ও পাকিস্তানি সিনেমার প্রাথমিক যুগের একজন চলচ্চিত্র অভিনেত্রী, যিনি তার প্রথম চলচ্চিত্র জোয়ার ভাটা-এ দিলীপ কুমারের বিপরীতে অভিনয় করেন। তিনি বিখ্যাত পাকিস্তানি চলচ্চিত্র পরিচালক ও প্রযোজক আনোয়ার কামাল পাশার দ্বিতীয় স্ত্রী এবং কবি, লেখক ও পণ্ডিত হাকিম আহমদ সুজার পুত্রবধূ।
শামীম বানো, বা শামীম বানো বেগম, ১৯১৪ সালে একটি পাঠান কৃষক ও ছোট জমিদার পরিবারে জন্মগ্রহণ করেন, তারা পাঞ্জাব অঞ্চলে বসবাস করতেন। প্রথম বিশ্বযুদ্ধ শেষ হওয়ার পর তারা অধিকাংশ সম্পত্তি বিক্রি করে লাহোর এবং পরে বোম্বে (এখন মুম্বই) স্থানান্তরিত হন।
শামীম ১৯৪০-এর মাঝামাঝিতে সফল ভারতীয় নায়িকা ছিলেন। তিনি কিংবদন্তি অভিনেত্রী / গায়ক খুরশিদ বানো বেগম এবং মিনা কুমারীর পরিচিত ছিলেন। আজও, তার প্রথম চলচ্চিত্র জোয়ার ভাটা-এ (১৯৪৪) দিলিপ কুমারের সহ-তারকা হিসেবে অভিনয়ের জন্য এখনো স্মরণ করা হয় তাকে।
১৯৩০ এর দশকের শেষ দিকে সম্ভবত তিনি বিষ্ণু সিনের "বাঘি" (১৯৩৯) এ অভিনয়ের মাধ্যমে তার কর্মজীবন শুরু করেছিলেন। রঞ্জিত মুভিয়েটনের "আর্মান" (১৯৪২) তার কর্মজীবনের অন্যতম জনপ্রিয় চলচ্চিত্র ছিল। তার কর্মজীবনের আরেকটি মাইলফলক ছিল কিশোর সাহুর 'সিন্ধু' (১৯৪৭), যা এটির মুক্তির সময় বেশ বিতর্কিত হয়েছিল কারণ এটিতে হিন্দু বিধবা পুনর্বিবাহের বিষয় নিয়ে আলোচনা হয়েছিল। "মেহমান", "সন্নাসী" এবং "পেহলে আপ" তার কর্মজীবনের অন্যান্য উল্লেখযোগ্য চলচ্চিত্র।
১৯৪৭ সালে দেশ ভাগের পর তিনি পাকিস্তানে স্থানান্তরিত হন এবং কয়েকটি পাকিস্তানি চলচ্চিত্রে হাজির হন, সেগুলোর মধ্যে কিছু হল শাহিদা (১৯৪৯) যেখানে তিনি দিলিপ কুমারের ছোট ভাই নাসির খানের বিপরীতে অভিনয় করেন এবং দো আনসো (১৯৪৯–৫০) যা পাকিস্তানের প্রথম হিট উর্দু চলচ্চিত্র হয়ে উঠে।
পরে তিনি দো আনসোর প্রযোজক/পরিচালক আনোয়ার কামাল পাশাকে বিয়ে করেন, যিনি তার থেকে বয়সে ছোট ছিলেন। ১৯৮৪ সালে তিনি লাহোরে তার বাড়িতে মারা যান।
কুবরা খান

কুবরা খান (জন্ম ১৬ই জুন ১৯৯৩) একজন ব্রিটিশ পাকিস্তানি অভিনেত্রী এবং ফ্যাশন মডেল। ২০১৪ সালে পাকিস্তানি কমেডি থ্রিলার চলচ্চিত্র না মালুম আফরাদ-এ অভিনয়ের মাধ্যমে চলচ্চিত্রে তার অভিষেক ঘটে। তিনি ২০১৫ এর বলিউডের "ওয়েলকাম টু করাচী" চলচ্চিত্রেও অভিনয় করেছেন।
চলচ্চিত্রে অভিনয় করার আগে, খান ফ্যাশন মডেল হিসেবে কাজ করেন। ২০১৩-এ, তিনি হিনা ভূমিকায় পাকিস্তানি চলচ্চিত্র "না মালুম আফরাদ" এ অভিনয় করেন, একজন ব্যাংক কর্মী এবং চলচ্চিত্রের প্রধান মহসিন আব্বাস হায়দারের প্রেমের আগ্রহ নিয়ে চলচ্চিত্রটি নির্মিত হয়েছে। ২০১৫-এ খান "ওয়েলকাম টু করাচি" চলচ্চিত্রের মাধ্যমে বলিউডে তার আত্মপ্রকাশ করেন। তিনি "সাং-ই-মার মার" নাটকের মাধ্যমে তার টেলিভিশন অভিষেক ঘটান, যা ২০১৬ হুম টিভি-তে প্রচারিত হয়। তিনি বেশ কিছু টেলিভিশন ধারাবাহিকে হাজির হয়েছেন। যেমন: "আলিফ আল্লাহ অর ইনসান" এবং "দালদাল"।
২০১৮-এ, তিনি পাকিস্তানি চলচ্চিত্র "জাওয়ানী ফির নাহি আনি ২" এবং "পারওয়াজ হাই জুনুন" এ হাজির হন, উভয়টিই ২২ আগস্ট ঈদ-উল-আযহায় মুক্তি পায়।
২০১২ স্পেনীয় সুপার কাপ

২০১২ স্পেনীয় সুপার কাপ ছিলো পূর্ববর্তী মৌসুমের কোপা দেল রে এবং লা লিগা জয়ীদের মধ্যকার দুই-লেগ বিশিষ্ট বার্ষিক খেলা।
২০১১–১২ লা লিগা জয়ী রিয়াল মাদ্রিদ ফুটবল ক্লাব এবং ২০১১–১২ কোপা দেল রে জয়ী এফসি বার্সেলোনা আগস্ট ২০১২ তে খেলাটি হয়।
দেবব্রত বন্দ্যোপাধ্যায়

দেবব্রত বন্দ্যোপাধ্যায় (জন্ম ১৯৩১) হলেন সর্বভারতীয় তৃণমূল কংগ্রেসের একজন রাজনীতিবিদ, যিনি ২০১১ সাল থেকে ২০১৭ সাল পর্যন্ত রাজ্যসভা সদস্য হিসেবে দায়িত্ব পালন করেছেন। তিনি এডিবির এক্সিকিউটিভ ডিরেক্টর ছিলেন এবং ১৯৯১ সালের ডিসেম্বরে এডিবি থেকে অবসর নেন। তিনি প্রেসিডেন্সি কলেজ থেকে অর্থনীতিতে স্নাতক হবার পর কলকাতা বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেছেন।
আদিয়ার নদী

আদিয়ার বা আদায়র নদী কন্নপুরপুর জেলার চেম্বারামবাক্কাম হ্রদের নিকটে উৎপন্ন হয়্য, যা ভারতের, তামিলনাড়ু রাজ্যের রাজধানী চেন্নাই (মাদ্রাজ) শহরের তিনটি নদীর মধ্যে একটি, থেকে বায়ুপ্রবাহ করে এবং নদীটি বঙ্গোপসাগরে মিলিত হয়। দীর্ঘ নদী চেন্নাইয়ের মোহনার বাস্তুতন্ত্রে অবদান রাখে। উচ্চ মাত্রা দূষণ সত্ত্বেও এই নদীতে নৌকাচালনা ও মাছ ধরার ব্যবস্থা রয়েছে। নদীটি প্রায় অঞ্চলের সাথে প্রায় ২০০ টি জলাশয় এবং হ্রদ, ছোট নদী এবং বৃষ্টির জল সংগ্রহ করে। শহর থেকে বেশিরভাগ বর্জ্য এই নদী এবং কুয়ম নদী দ্বারা নিষ্কাশিত হয় ।
চেন্নাইয়ের কাছে তম্বরম থেকে প্রায় পশ্চিমে শ্রীরামবুদ্দুর তালুকের মানিমঙ্গলম গ্রামের কাছে মালাইপট্টু জলাশয় (৮০.০০ ডিগ্রি অক্ষাংশ এবং ১২.৯৩ ডিগ্রী দ্রাঘিমাংশ) থেকে আদিয়ার নদী উৎপন্ন হয়। কেবল সেই বিন্দু থেকে প্রবাহ হিসাবে দেখা হয়েছে, যেখানে চেম্বারামবাক্কাম হ্রদ থেকে জল নদীতে যোগদান করে। এটি কানচাপুরম, তিরুভাল্লুর ও চেন্নাই জেলার মধ্য দিয়ে প্রায় প্রবাহিত হয় চেন্নাইয়ের আদিয়ার অঞ্চলে বঙ্গোপসাগরে মিলিত হওয়ার আগে। এখানে এটি একটি উপত্যকা গঠন করে যা সমুদ্রের প্রান্তে অবস্থিত আদিয়ার সেতু থেকে স্যান্ডবার পর্যন্ত বিস্তৃত। বিস্তৃত উপকূলটি পাখিদের আকর্ষণ করে। প্রায় এলাকার আচ্ছাদনটি ১৯৮৭ সালে বন্যপ্রাণী সংরক্ষণের ব্যবস্থা করে। মোহনায় বালি চর গঠনের কারণে নদীটি মুখের কাছাকাছি একটি বদ্ধ জলাশয় তৈরি হয়, যা আদিয়ার খাঁড়ি নামে পরিচিত। এই খাঁড়িটি একটি প্রাকৃতিক চ্যানেল, যা সমুদ্রে জোয়ার জল বহন করে।
থিওসফিকাল সোসাইটি, আন্না ইউনিভার্সিটি, মাদ্রাজ নৌকা ক্লাব, তেনরাল আদিয়ারের তীরে অবস্থিত বিশিষ্ট প্রতিষ্ঠান। আদিয়ার নদী রায়প্পা নগর ও জে জে নগরের ৬ টি লেনের বহিঃস্থ রিং রোডের সীমানা অতিক্রম করে।
থিরু ভি কা সেতুর কাছাকাছি আদিয়ারের প্রস্থ প্রায় ৪৮০ মিটার (১,৫৭০ ফুট) এর কাছাকাছি, যেখানে পলি জমার সমস্যাটি গুরুতর ছিল না, যা প্রায় ৪ কিলোমিটার (২.৫ মাইল) পর্যন্ত জলপথের জোয়ারের প্রভাবকে সক্রিয় রেখেছে।।যাইহোক, এটা অপরিহার্য ছিল গ্রোয়াইন (সমুদ্র বা নদীর উপকূলের অবক্ষয় রোধ করার উদ্দেশ্যে নির্মিত কাঠ ইত্যাদির তৈরি বাঁধ) প্রদানের জন্য, যাতে নদী মুখ পর্যাপ্ত প্রস্থে খোলা রাখা যায় এবং বর্ষা মৌসুমে বন্যা প্রতিরোধ করা যায়। ২০১১ সালে, জল সম্পদ বিভাগ (ডাব্লুআরডি) থেকে নদীটির কাছে বালি চর গঠন হ্রাস করার জন্য গ্রোয়াইন নির্মাণের প্রস্তাব দেওয়া হয়েছিল। 
২০১২ সালে, রাজ্য সরকার ৩৩৭ টি নিকাশী পরিষ্কারের ব্যবস্থা নির্মাণের জন্য ৩,০০০ মিলিয়ন বরাদ্দ দিয়েছে, যার মধ্যে আদিয়ার নদীর ৪৯ টির অবস্থান রয়েছে। অন্যদের মধ্যে কয়ম নদীতে ১০৫ টি এবং বাকিংহাম খালের ১৮৩ টি স্থান রয়েছে। 
সমযের সঙ্গে সঙ্গে নদী জুড়ে বিভিন্ন সেতু নির্মিত হয়েছে। চেন্নাই কর্পোরেশন এই ৬ টি সেতুর রক্ষণাবেক্ষণ করে। 
অনিয়ন্ত্রিত ও অনির্ধারিত নদী দখলের কারণে আদিয়ার নদীর তীরে বন্যা হয়।
লক্ষ্মী (অভিনেত্রী)

লক্ষ্মী (জন্ম: ইয়ারাগুডিপতি ভেঙ্কটলক্ষ্মী, ১৩ ডিসেম্বর ১৯৫২) হলেন একজন ভারতীয় অভিনেত্রী। তামিল চলচ্চিত্র "শ্রী ভাল্লি" দিয়ে তার চলচ্চিত্রে অভিষেক ঘটে। মুখ্য অভিনেত্রী হিসেবে তার প্রথম তামিল চলচ্চিত্র হল "জীবনামসম" (১৯৬৮) এবং প্রথম তেলুগু চলচ্চিত্র "বন্ধব্যলু" (১৯৬৮)। ১৯৭৪ সালে তার অভিনীত দ্বিতীয় মালয়ালম চলচ্চিত্র "ছত্তকরি" সারা ভারতে ব্যবসাসফল হয়।
লক্ষ্মী মালয়ালম চলচ্চিত্র "সিলা নেরঙ্গলিল সিলা মণিতারগল" (১৯৭৭)-এ অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি একটি কেরালা রাজ্য চলচ্চিত্র পুরস্কার, দুটি কর্ণাটক রাজ্য চলচ্চিত্র পুরস্কার, নয়টি ফিল্মফেয়ার পুরস্কার দক্ষিণ, এবং তিনটি নন্দি পুরস্কার অর্জন করেন।
লক্ষ্মী ১৯৫২ সালের ১৩ই ডিসেম্বর চেন্নাইয়ে জন্মগ্রহণ করেন। তার পিতা ইয়ারাগুডিপতি ভরদ রাও একজন চলচ্চিত্রকার এবং মাতা কুমারী রুক্মিণী ছিলেন একজন তামিল অভিনেত্রী। লক্ষ্মী চেন্নাই শহরে বেড়ে ওঠেন।
চেহরে

চেহরে হল ২০২১ সালের একটি হিন্দি চলচ্চিত্র, যেটিতে পরিচালনা করেছেন রুমি জাফরি এবং প্রযোজনা করেছেন আনন্দ পণ্ডিত। চলচ্চিত্রটিতে মুখ্য ভূমিকায় অভিনয় করেছেন অমিতাভ বচ্চন, ইমরান হাশমি, কৃতি খারবান্দা, রিয়া চক্রবর্তীসহ আরো অনেকে। চলচ্চিত্রটির চিত্রগ্রহণ ২০১৯ সালের ১০ মে শুরু হয়। চলচ্চিত্রটি ২০২১ সালের ২৭ আগস্ট মুক্তি পায়।
নাঈমুল ইসলাম খান

নাঈমুল ইসলাম খান (জন্ম: ২১ জানুয়ারি ১৯৫৮) বাংলাদেশের একজন সংবাদমাধ্যম ব্যক্তিত্ব। তিনি ১৯৮২ সাল থেকে বাংলাদেশের সংবাদ মাধ্যমে ব্যাপকভাবে সক্রিয়। সর্বশেষ তিনি প্রধানমন্ত্রী শেখ হাসিনার প্রেস সচিব হিসেবে দায়িত্ব পালন করেছেন। এরপূর্বে জনাব খান বাংলা ভাষার "দৈনিক আমাদের নতুন সময়, দৈনিক আমাদের অর্থনীতি" এবং ইংরেজি ভাষার দৈনিক "দ্য আওয়ার টাইমসের" সম্পাদক হিসাবে দায়িত্ব পালন করেন।
তিনি ১৯৯০ সালে "দৈনিক আজকের কাগজ" এবং কিছু পরে "দৈনিক ভোরের কাগজ" পত্রিকা দুটি প্রকাশ করেন। তিনি ২০০৩ সালে "দৈনিক আমাদের সময়ের" প্রতিষ্ঠাতা ও সম্পাদক ছিলেন।
এছাড়া ২০০৭ সাল থেকে তিনি বাংলাদেশের বিভিন্ন সরকারি ও বেসরকারি টেলিভিশনে আলোচক হিসাবে ব্যাপকভাবে অংশ গ্রহণ করেন।
নাঈমুল ইসলাম খান ২১ জানুয়ারি ১৯৫৮ সালে কুমিল্লায় জন্মগ্রহণ করেন। তার পিতা নুরুল ইসলাম খান ছিলেন রাজনীতিবিদ ও আইনজীবী। তার মা নূরুন নাহার খানের ৬ সন্তানের মধ্যে তিনি বড়। কুমিল্লা জিলা স্কুলে পড়াশোনা করেন এবং সেখান থেকে এসএসসি পাস করেন। তারপর ঢাকা বিশ্ববিদ্যালয় থেকে গণযোগাযোগ ও সাংবাদিকতায় তিনি স্নাতক ও স্নাতকোত্তর ডিগ্রি অর্জন করেন। ২০০৭ সালে তিনি সাংবাদিকতা ও মিডিয়া স্টাডিজ বিভাগের অধ্যাপক হিসেবে ঢাকা স্টামফোর্ড ইউনিভার্সিটিতে যোগ দেন। তিনি আমাদের অর্থনীতির সম্পাদক নাসিমা খান মন্টিকে বিয়ে করেন।
নাঈমুল ইসলাম খান প্রথম ১৯৮২ সালে কয়েক মাসের জন্য প্রকাশিত মাসিকা পত্রিকা "সময়" সম্পাদনা করে। পরবর্তীতে এটি ‘খবরের কাগজ’ হিসেবে পরিবর্তন করা হয়। এ পত্রিকাটি ১৯৮৭ সালে সাপ্তাহিক হিসেবে শুরু হয়।
১৯৯০ থেকে ১৯৯২ সাল পর্যন্ত সম্পাদক হিসাবে "আজকের কাগজে" দায়িত্ব পালন করেন। ২০০২ সালে তিনি উপদেষ্টা সম্পাদক হিসেবে নিয়োগ আজকের কাগজে দায়িত্ব পালন করেন। ২০০৭ সালে এ পত্রিকাটি বন্ধ হয়ে যায়।
১৯৯২ সালে তিনি আরেকটি বাংলা ভাষার দৈনিক "দৈনিক ভোরের কাগজ" প্রতিষ্ঠা করেন। তিনি দায়িত্ব ত্যাগ করার পর মতিউর রহমান এর সম্পাদনার দায়িত্ব গ্রহণ করেন। "আজকের কাগজ" ও "ভোরের কাগজ" একই সংবাদশৈলীতে প্রকাশ হতো।
১৯৯২ সালে "ভোরের কাগজে" থেকে পদত্যাগ করার পর তিনি বাংলাদেশ সেন্টার ফর ডেভেলপমেন্ট নামে একটি সংগঠন পরিচালনা করেন। ২০০৩ সালে তিনি "নতুনধারা" শিরোনামে আরেকটি দৈনিক প্রকাশের চেষ্টা করেন। ২০০৭ সালে তিনি দৈনিক "আমাদের সময়" সম্পাদনা শুরু করেন, কিন্তু ২০১২ সালে আদালতের আদেশে তার প্রকাশক পদ বাতিল হয়।
২০২৪ সালের ৫ আগস্ট ছাত্র-জনতার আন্দোলনে তৎকালীন প্রধানমন্ত্রী শেখ হাসিনা পালিয়ে যাওয়ার নাঈমুক ইসলাম খান আত্মগোপনে চলে যান। তার বিরুদ্ধে ব্যপক আর্থিক দুর্নীতির অভিযোগে দুর্নীতি দমন কমিশন তদন্ত শুরু করে এবং আদালত তার সকল ব্যাংক হিসাব স্থগিত ও তার বিদেশ যাত্রায় নিষেধাজ্ঞা প্রদান করে।
নাঈমুল ইসলাম খান ২০১৩ সালের ১১ মার্চ একটি সামাজিক অনুষ্ঠান থেকে বাড়ি ফেরার পথে ককটেল নিক্ষেপের শিকার হন। এতে তিনি ও তার স্ত্রী আহত হন এবং তাদেরকে চিকিৎসার জন্য হাসপাতালে যেতে হয়। তবে আক্রমণের উৎস অজানা থেকে যায়। সাংবাদিকদের সংগঠনগুলো দাবি করে যে তিনি টেলিভিশন টকশোতে কথা বলেন তাই তার ওপর এ হামলা হয়েছে।
ভাষা সৈনিক অজিত গুহ মহাবিদ্যালয়

ভাষা সৈনিক অজিত গুহ মহাবিদ্যালয় হলো বাংলাদেশের কুমিল্লা জেলার একটি ঐতিহ্যবাহী এমপিওভুক্ত বেসরকারি কলেজ। কলেজটি ১৯৭০ সালের ১০ আগস্ট "কুমিল্লা নৈশ মহাবিদ্যালয়" নামে প্রতিষ্ঠিত হয়। পরবর্তীতে একুশে পদক প্রাপ্ত অধ্যাপক অজিত কুমার গুহের স্মৃতি রক্ষার্থে কলেজটিকে ভাষা সৈনিক অজিত কুমার গুহ মহাবিদ্যালয় নামকরণ করা হয়। কলেজটি উচ্চমাধ্যমিক পর্যায়ে কুমিল্লা মাধ্যমিক ও উচ্চমাধ্যমিক শিক্ষাবোর্ড এবং স্নাতক পর্যায়ে জাতীয় বিশ্ববিদ্যালয়ের অধিভুক্ত।
কলেজটি ১৯৭০ সালে কুমিল্লা নৈশ মহাবিদ্যালয় নামে প্রতিষ্ঠিত হয়। তৎকালে কুমিল্লা হাই স্কুলের কয়েকটি কক্ষে সান্ধ্যকালীন কলেজটির কার্যক্রম পরিচালিত হতো। ১৯৮০ সালে কলেজটি একুশে পদকপ্রাপ্ত ভাষাসৈনিক অজিতকুমার গুহের কুমিল্লা নগরীর সুপারিবাগানে অবস্থিত পৈতৃক বাড়িতে স্থানান্তরিত হয় ও সেসময় থেকে কলেজটির নাম পরিবর্তন করে কুমিল্লা অজিত গুহ মহাবিদ্যালয় করা হয়। ২০২২ সালে কলেজটির নাম পুনরায় পরিবর্তন করে ভাষাসৈনিক অজিত গুহ মহাবিদ্যালয় করা হয়।
কলেজটি তে উচ্চমাধ্যমিক স্তরে বিজ্ঞান, মানবিক, ব্যবসায় শিক্ষা বিভাগ এবং স্নাতক পর্যায়ে ডিগ্রি (পাস) এবং ৭ টি বিষয়ে অনার্স কোর্স চালু রয়েছে।
ধিনচ্যাক পূজা

পূজা জৈন বা ধিনচ্যাক পূজা হলেন একজন ভারতীয় ইউটিউব ব্যক্তিত্ব ও গায়ক। তিনি ২০১৭ সালে "বিগ বস" এ অংশগ্রহণ করেছিলেন।
ধিনচ্যাক পূজা "সোয়াগ ওয়ালি টোপি" (২০১৫), "দারু" (২০১৬), "সেলফি ম্যায়নে লেলি আজ" (২০১৭), "দিলোঁ কা শুটার" (২০১৭), "বাপু দে দে থোড়া ক্যাশ" (২০১৭), ও "আফরিন ফাতিমা বেওয়াফা হ্যায়" (২০১৭) গানের মিউজিক ভিডিওগুলোর মাধ্যমে গণমাধ্যমে আলোচনায় আসেন। তার গানগুলো ব্যাপক সমালোচনার শিকার হয়। ২০১৭ সালের জুন মাসে অভিযোগের পরিপ্রেক্ষিতে তার সবগুলো মিউজিক ভিডিও মুছে দেয় ইউটিউব কর্তৃপক্ষ। কর্তৃপক্ষ মুছে ফেললেও অন্যান্য ব্যবহারকারীরা পরবর্তীতে সেই সব ভিডিও পুনরায় আপলোড করে।
ধিনচ্যাক পূজা বিবিসির এশিয়ান নেটওয়ার্কের অনুষ্ঠানে টমি সান্ধুর উপস্থাপনায় "ধিনচ্যাক পূজা অ্যান্ড নাকাশ আজিজ" শিরোনামের একটি পর্বে উপস্থিত হয়েছেন। তিনি "বিগ বস ১১" ওয়াইল্ড কার্ডের মাধ্যমে অংশ নিয়েছিলেন। এছাড়াও, আরজে রওনকের উপস্থাপনায় জি নিউজের "ফান কি বাত" অনুষ্ঠানের এক পর্বে তাকে দেখা গিয়েছিল।
ধিনচ্যাক পূজা বেড়ে উঠেছেন মধ্যপ্রদেশে এবং তিনি একজন স্নাতক।
২০১৯ ভারত ক্রিকেট দলের ওয়েস্ট ইন্ডিজ ও যুক্তরাষ্ট্র সফর

ভারত ক্রিকেট দল তিনটি টুয়েন্টি২০ আন্তর্জাতিক, তিনটি একদিনের আন্তর্জাতিক এবং দুইটি টেস্ট ক্রিকেট খেলার জন্য ওয়েস্ট ইন্ডিজ ও যুক্তরাষ্ট্র সফর করে, যা আগস্ট থেকে সেপ্টেম্বর ২০১৯-এ অনুষ্ঠিত হয়।
গ্রুট

গ্রুট () হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো চরিত্র। চরিত্রটি স্ট্যান লি, ল্যারি লিবার এবং জ্যাক কার্বি দ্বারা নির্মিত এবং "টেইলস টু অ্যাস্টোনিস" #১৩ (নভেম্বর ১৯৬০)-এ প্রথমবার আবির্ভূত হয়। চরিত্রটি একটি বহির্জাগতিক ও উদ্ভিদের সরূপ জীব, যা মানবদের উপর পরীক্ষা করার উদ্দেশ্যে অভিপ্রেত একজন আক্রমণকারী হিসেবে আবির্ভূত হয়।
২০০৬-এ, চরিত্রটিকে একজন বীরসুলভ ও আদর্শবান সত্তা হিসেবে পুনঃউপস্থাপন করা হয় এবং ক্রসওভার কমিক বই সময়কাল ""-এ আবির্ভূত হয়। "গার্ডিয়ান্স অফ দ্য গ্যালাক্সি" নামক দলে যোগদান করার দ্বারা গ্রুটকে "একই নামের" এটির স্পিন অফ ধারাবাহিকে আলোকপাত করা হয়। গ্রুট অ্যানিমেটেড টিভি ধারাবাহিক, খেলনা এবং ট্রেডিং কার্ডের মতো বিভিন্ন রকমের মার্ভেল সম্মিলিত ব্যবসায় যুক্ত হয়। ভিন ডাইসেল মার্ভেল সিনেম্যাটিক ইউনিভার্স চলচ্চিত্র "গার্ডিয়ান্স অফ দ্য গ্যালাক্সি" (২০১৪), "গার্ডিয়ান্স অফ দ্য গ্যালাক্সি ভল. ২" (২০১৭), "" (২০১৮) এবং "" (২০১৯)-এ কণ্ঠপ্রদান করেন এবং ক্রিস্টিয়ান গডলিউস্কি প্রথম চলচ্চিত্রে মোশন ক্যাপচার মাধ্যমে চরিত্রটির ভূমিকায় অভিনয় করেন। ডাইসেল "গার্ডিয়ান্স অফ দ্য গ্যালাক্সি ভল. ৩"-এ কণ্ঠপ্রদানের জন্য ফেরত আসবেন। চরিত্রটির চলচ্চিত্রে ও এনিমেটেড ধারাবাহিকে আবির্ভাবের পর থেকে, গ্রুট একটি জনপ্রিয় সংস্কৃতি বিগ্রহ হয়ে ওঠে, যার পাশাপাশি তার পুনরাবৃত্তি করে বলা কথা "আই এম গ্রুট" একটি ইন্টারনেট মিম হয়ে ওঠে।
মালেকা পারভীন বানু

মালেকা পারভীন বানু (১৯২৯ - ১৬ মার্চ ২০২০) একজন বাংলাদেশি গায়িকা ছিলেন। তিনি ঢাকায় অবস্থিত রেডিও পাকিস্তানের প্রথম মুসলিম নারী শিল্পী হিসেবে পরিচিত। ১৯২৯ সালে ঢাকা জেলায় জন্মগ্রহণ করেন। তার পিতা এস এম তাইফুর ও মাতা ছিলেন সারা তাইফুর। পরিবারের সবা ছোট মালেকা পারভীন দাম্পত্য জীবনে তিনি ড. লতিফুর রহমানের স্ত্রী ছিলেন।
মালেকা পারভীন বানু ২০২০ সালের ১৬ মার্চ ঢাকা ইউনাইটেড হাসপাতালে মৃত্যুবরণ করেন। ১৭ মার্চ গুলশান আজাদ মসজিদে জানাযা শেষে তাকে পুরান ঢাকার সিদ্দিক বাজারে পারিবারিক কবরস্থানে সমাহিত করা হয়।